AP จับมือ “ไปรษณีย์ไทย” บริการรับพัสดุ “ลูกบ้าน” ถึงที่ ฟรีไม่มีขั้นต่ำ
AP จับมือ “ไปรษณีย์ไทย” เสิร์ฟความสะดวกลูกบ้าน “เครือเอพี” กว่า 300 โครงการ ด้วยบริการรับพัสดุถึงที่ ฟรีไม่มีขั้นต่ำผ่านแพลตฟอร์ม “SMART World” ยกระดับการบริการตอบสนองความต้องการได้อย่างมีประสิทธิภาพยิ่งขึ้น 
AP จับมือ “ไปรษณีย์ไทย” เสิร์ฟความสะดวกลูกบ้าน “เครือเอพี” ผ่านแพลตฟอร์ม “SMART World” บริการรับพัสดุถึงที่ ฟรีไม่มีขั้นต่ำ
23 พ.ย. 2564

นายเมธา รักธรรม รักษาการรองกรรมการผู้อำนวยการ บริษัท สมาร์ท เซอร์วิส แอนด์ แมเนจเม้นท์ จำกัด (SMART) ผู้นำธุรกิจพร็อพเพอร์ตี้ แมเนจเม้นท์ ในเครือเอพี ไทยแลนด์ ย้ำเจตจำนง ‘Empower Living’ ส่งมอบคุณภาพชีวิตที่ดีที่ลูกค้าสามารถเลือกได้ ส่งมอบบริการที่เหนือกว่าและพิเศษสุดสำหรับลูกบ้านเครือเอพี โดยผนึกกำลังร่วมกับ บริษัท ไปรษณีย์ไทย จำกัด เปิดตัวบริการ Pick Up Service เข้ารับพัสดุถึงหน้าบ้านที่บริหารจัดการโดยทีม SMART กว่า 300 โครงการ ไม่มีขั้นต่ำ ไม่มีค่าใช้จ่าย พร้อมตรวจสอบสถานะผ่านแพลตฟอร์ม SMART WORLD
โดยมี ดร.ดนันท์ สุภัทรพันธุ์ กรรมการผู้จัดการใหญ่ บริษัท ไปรษณีย์ไทย จำกัด เข้าร่วมแนะนำบริการ Pick Up Service ให้กับลูกบ้านเครือเอพี ณ โครงการแกรนด์พลีโน่ บางนา – อ่อนนุช  ความร่วมมือระหว่าง เอพี ไทยแลนด์ ผู้นำอสังหาริมทรัพย์ และบริษัท ไปรษณีย์ไทย จำกัด กับบริการPick Up Service (รับฝากนอกสถานที่) เป็นการอำนวยความสะดวกและช่วยลดการการเดินทางของลูกบ้าน
โดยลูกบ้านเอพีสามารถใช้บริการ Pick Up Service จากไปรษณีย์ไทย ผ่านทางแพลตฟอร์ม SMART WORLD ดิจิทัลแพลตฟอร์มบริหารคุณภาพชีวิตหลังการเข้าอยู่อาศัยในโครงการอสังหาริมทรัพย์ทั้งบ้านเดี่ยว ทาวน์โฮม และคอนโดมิเนียม ที่เอพี ไทยแลนด์พัฒนาขึ้น และโครงการที่บริหารจัดการโดยทีม SMART  เพื่อเอ็มพาวเวอร์การใช้ชีวิตของลูกบ้านได้อย่างสมบูรณ์แบบครบทุกมิติ โดยการร่วมมือกับไปรษณีย์ไทยครั้งนี้ถือเป็นโอกาสอันดีในการส่งมอบ Digital Living Experience ที่เข้าถึงไลฟ์สไตล์ยุคใหม่ อีกทั้งยังเป็นการยกระดับการบริการด้านพร็อพเพอร์ตี้ แมเนจเม้นท์ ตอบสนองความต้องการของลูกบ้านได้อย่างมีประสิทธิภาพยิ่งขึ้น